《宣湛即事》
明代·陶安

水退潜鱼露，洲宽落雁多。裹粮山估集，击鼓野巫歌。

纸帐春生梦，瓷杯夜酌酡。朔风吹雨至，行旅叹蹉跎。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。